**Împlinire**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Împlinire

În planul sfânt de mântuire

Ca să vedem că s-a-mplinit,

Sus, pe cerul nopţii a răsărit

O stea vestită în strălucire

Slăvind a Domnului mărire

Că-n toate pururi eşti slăvit!

Şi ea Ţi-a anunţat venirea

Puternic în cuvânt şi fapte,

Învingând cumplita moarte

Ce produsese despărţirea

În Raiul sfânt, cu amăgirea

Când a căzut întâia noapte!

Peste prăpastia îngrozitoare

Ai trecut Doamne, prin har,

Şi-n Jertfa mare din Calvar -

Lumii-ai adus răscumpărare

Prin sângele sfânt în vărsare

Ştergând al morţii crud hotar!

Ne-ai deschis drumul închis

Spre viaţa veşnică, pierdută,

Prin Jertfa scumpă, absolută,

Pentru-a intra iar în Paradis

Din veşnicii, prin har promis.

După victoria...cea obţinută!

Flavius Laurian Duverna

21mai 2019

Resurse similare/alte versiuni